বাসের ধাক্কায় নিউটাউনে মৃত্যু হল এক মহিলার

ওয়েব ডেস্ক : নিউটাউনে (Newtown) ভয়াবহ ঘটনা (Accident)। বাসের ধাক্কায় মৃত্যু (Death) হল এক মহিলার। এই ঘটনায় চাঞ্চল্য ছড়াল এলাকায়। ঘটনায় বাসটিকে আটক করেছে পুলিশ। তবে ঘটনার পরেই পলাতক বাস চালক। এই ঘটনা নিয়ে ইতিমধ্যে তদন্ত শুরু করেছে পুলিশ।

মৃত মহিলার নাম বনশ্রী কুণ্ডু পাল। তিনি বাঁকুড়ার বাসিন্দা। কর্মসূত্রে তিনি কলকাতায় থাকতেন। পুলিশ সূত্রে খবর, নিউটাউন (Newtown) ইকোপার্ক এর দিক থেকে বিশ্ব বাংলা গেটের আগে কাট আউট থেকে ইউটার্ন নেওয়ার সময় একটি সরকারি বাস পিছন থেকে স্কুটিতে ধাক্কা মারে। সেই সময় স্কুটি চালিয়ে অফিসে যাচ্ছিলেন ৩৯ বছর বয়সি ওই মহিলা। ঘটনায় গুরুতর আহত হন তিনি।

আরও খবর : দুর্গাপুজোয় চমক, বিশ্ববাংলার অর্ডারে বাজারে আসছে কালনার মসলিন শাড়ি

এর পরেই তাঁকে উদ্ধার করে নিয়ে যাওয়া হয়েছিল বিধাননগর মহকুমা হাসপাতালে। কিন্তু শেষ রক্ষা হয়নি। চিকিৎসকরা তাঁকে মৃত বলে ঘোষণা করেন। এই ঘটনার পরেই পুলিশকে খবর দেওয়া হয়েছিল। পুলিশ এসে ঘাতক বাসটিকে আটক করে। তবে ঘটনার পর থেকেই পলাতক বাস চালক। তার খোঁজে তল্লাশি শুরু করেছে পুলিশ (Police)। জানা গিয়েছে,ওই মহিলা ছিলেন একজন তথ্যপ্রযুক্তি কর্মী।

তবে এই প্রথম নয়, কলকাতার রাস্তায় এর আগের গতির বলি হয়েছেন অনেকে। মাসখানেক আগে সল্টলেকে (Saltlake) দাঁড়িয়ে থাকা এক ডেলিভেরি বয়কে সজোরে এসে ধাক্কা মেরেছিল একটি গাড়ি। সেই দুর্ঘটনার জেরে ওই গাড়িতে আগুন লেগে যায়। তার ফলে জীবন্ত পুড়ে মৃত্যু হয় ওই যুবকের। তার পরে এবার বাসের ধাক্কায় প্রাণ হারালেন এক তথ্যপ্রযুক্তি কর্মী।